KORONARNI KLUB MEŽIŠKE DOLINE

Ob Suhi 11, Ravne na Koroškem

**ZAPISNIK**

**4. seje odbora, ki je bila v ponedeljek 11.6.2018 v ZD Ravne**

**Prisotni:**

-člani odbora: Ivan Žagar, Mojca Črešnik,

 -vodje skupin: Silvester Krajnc, Janeta Pušpan, Franc Fužir, Branko Šteharnik, Otilija Tomaž, Vinko Gostenčnik, Friderik Ločičnik

-drugi člani odbora: prim. Cirila Slemenik Pušnik

-opravičeno odsotn1: Berta Mlakar, Peter Kordež,

1. točka:

**Zapisnik 2 seje odbora.**

Odbor potrjuje zapisnik 2. seje odbora.

Sklepi so uresničeni ali so v izvajanju.

2. točka:

**Finančno stanje Kluba.**

Finančno stanje omogoča normalno delo Kluba.

3. točka:

**Stanje članstva.**

Trenutno ima Klub 431 članov.

Vodje so oddali 230,00 € prispevkov za majice in 70,00 € članarine za leto 2018.

4. točka:

**Pomoč članom Kluba in ostalim srčnim bolnikom pri reševanju njihovih zdravstvenih vprašanj.**

Posamezniki se pri reševanju nujnih zdravstvenih in drugih vprašanj, ki jih ne uspejo rešiti znotraj zdravstvenega sistema lahko obrnejo na vodje skupin ali predsednika Kluba, ki bodo vprašana pomagali razrešiti oziroma ga posredovati prim. Cirili ali na druge pristojne naslove. Gre za poslabšanja zdravstvenega stanja kroničnih bolnikov, probleme z zdravili, neprimeren ali nerazumljiv odnos posameznih zdravstvenih delavcev do bolnikov, nerazumljivo ali celo nikakršno razlago bolezni ali raznih pregledov in testiranj, neprimerno naročanje na kontrolne preglede kroničnih bolnikov, razvrščanje v razrede nujnosti itd. Skupno si bomo prizadevali, da bodo posamezni srčno žilni bolniki čim manj občutili sistemske, organizacijske, finančne, kadrovske in druge probleme zdravstvenega sistema.

5. točka:

**Evidentiranje zdravstveno, socialno ali drugače najbolj ogroženih članov in drugih srčno žilnih bolnikov.**

Vodje skupin bodo evidentirali ogrožene člane oz. srčno žilne bolnike, se z njimi povezali in v primeru soglasja organizirali primerno pomoč. Gre za zdravstveno, socialno, gibalno, pogovorno, logistično, starostno ali drugače ogrožene. V ta namen bodo pridobili prostovoljce iz skupine ali pa se z drugimi organizacijami ali službami dogovorili za primerno pomoč.

6. točka:

**Ambulantna rehabilitacija v Bolnišnici Slovenj Gradec.**

Prim. Cirila je odbor obvestila z začetkom in potekom ambulantne rehabilitacije. Prve izkušnje so za srčno žilne bolnike zelo koristne in vzpodbudne.

Nismo pa še razrešili pravnih in drugih vprašanj glede prevozov oddaljenih bolnikov, ki nimajo lastnega prevoza v Bolnišnico in nazaj.

Nekaterimi člani Kluba so pripravljeni prostovoljno opravljati prevoze.

Za razrešitev odprtih vprašanj glede prevozov se bomo povezali z ZD Ravne in Dravograd, Koroškim medgeneracijskim centrom in občinami.

7. točka:

**Svetovanje bolnikom v lekarnah Koroških lekarn.**

Glede našega vprašanja o brezplačnem svetovanju bolnikom nam je Direktorica Koroških lekarn Irena Pušnik, mag. farm. spec. poslala naslednji odgovor:

»Na vaše vprašanje, katere informacije lahko prejmejo pacienti v lekarni brezplačno vam bi odgovorila po točkah :

 - ob prejemu zdravil na recept, vse informacije o teh zdravilih ( način jemanja, kdaj se zdravilo jemlje, možni neželeni učinki, medsebojno delovanje z ostalimi zdravili, vitamini, hrano,...)

- ob nakupu kateregakoli izdelka ( prehransko dopolnilo, kozmetika, medicinski pripomoček, ... ) pa vse informaciji o varni in pravilni uporabi tega izdelka ter če nam boste zaupali in povedali kaj vse še jemljete, vas bomo morebiti ( če bo potrebno ) opozorili na možne zaplete

- seveda pa se ne glede na nakup izdelka ( torej če nič ne kupite ) lahko z vprašanji obrnete na naše mag. farmacije in povprašate o pravilni in varni uporabi vaših zdravil in drugih izdelkov, ki jih jemljete. Odgovorili vam bomo brezplačno, vendar morate upoštevati, da bo potrebno včasih malo počakati, v soodvisnosti od števila obiskovalcev v lekarni oz. če bo moral mag. farm. zaradi velikega števila zdravil oz. zahtevnosti vaše terapije, poiskati več informacij v bazah podatkov ,literaturi.. vas bo s tem seznanil in boste prišli po informacijo kasneje. Tudi ta storitev je brezplačna.«

Vodje skupin naj svoje člane obvestijo o gornjem odgovoru.

V jeseni bomo v skupinah organizirali predavanja o zdravilih.

8. točka:

**Šola zdravega življenja(ŠZŽ) v letu 2018 in 2019.**

Letošnje ŠZŽ v Strunjanu se je udeležilo skupno 48 udeležencev od tega 5 iz KK Mislinjska dolina in dve nečlanici. Odbor jo ocenjuje za zelo uspešno.

Na tej podlagi odbor potrjuje to lokacijo tudi za leto 2019, (od 27.5. do 3.6.2019) za 50 postelj, večinoma v Vilah. Drugo lokacijo za leto 2019 bo odbor določil po oceni uspešnosti letošnjega bivanja v Radencih.

Letos zbiramo tudi prijave za Zdravilišče Radenci od 2.9. do 9.9.2018. Trenutno je prijavljenih 8 članov, rezerviranih pa imamo 20 postelj v Hotelu.

|  |  |  |
| --- | --- | --- |
|  **ZDRAVILIŠČE RADENCI****2. do 9. septembra 2018** | **HOTEL RADIN \*\*\*\*** |  |
| 7 polpenzionov, dvoposteljna soba | 289,00 |  |
| polni penzion, dvoposteljna soba  | + 10,00/dan |  |
| enoposteljna soba | + 10,00/dan |  |
| Možnost plačila na do 8 položnic do datuma odhoda |  |  |
|  |  |  |

**PLAĆILO**: na blagajni Hotela, Klub vsakemu članu enkrat prispeva 30 €.

**PRIJAVE**: do 30. julija 2018 , vodjem skupin.

**ODHODI**: obvestilo o času odhoda sledi pravočasno

**PROGRAM**:

-običajen program za šolo zdravega življenja srčno žilnih bolnikov: kopanje, telesna vadba v vodi in na prostem, izleti, predavanje, druženje, zabava, dobra hrana itd,.

-brezplačni prevoz, ne glede na število prijavljenih

Navedene cene že vključujejo popuste in nanje ni možno uveljavljati dodatnih popustov. Cene ne vključujejo turistične takse, ki znašata 1,27 EUR na osebo na dan.

Vodje skupin bodo člane ponovno obvestili o tej možnosti.

9. točka:

**Izlet 2018**

Do konca junija še zbiramo predloge za lokacijo jesenskega celodnevnega izleta Kluba. Nato bo odbor odločil na korespondenčni seji.

10. točka

**15 letnica Kluba.**

Naš Klub (KKMD) smo ustanovili na ustanovnem občnem zboru 17. decembra 2004.

Praznovanje bomo združili s prireditvijo ob Svetovnem dnevu srca v petek 27.9.2019 v veliki dvorani Kulturnega centra Ravne. Poleg krajše slovesnosti ob Svetovnem dnevu srca in naše obletnice bomo za člane Kluba in občane Raven pripravili koncert Slovenskih ljudskih pesmi.

11. točka

**GLASILO št. 18.**

Na začetku meseca septembra 2018 bomo izdali naslednjo št. GLASILA. Poleg uvodnika prim. Cirile bomo objavili kratko slikovno reportažo z letošnje Šole zdravega življenja v Zdravilišču Strunjan, Peter bo prispeval krajše poročilo o izvajanju in zaključku mednarodnega projekta širitve mreže AED in usposabljana šolske mladine ter odraslih za reševanje ogroženih ljudi, dodali bomo kakšno izkušnjo pa morda še kaj. Prosimo člane, da prispevajo kakšno izkušnjo, predlog, pripombo itd.

12. točka

**Anketa o uspešnosti dela Kluba in življenjskem slogu članov.**

Čas je že, da člani ocenijo delo Kluba oziroma odbora. To oceno potrebujemo tudi ob prijavah na razpise za finančna sredstva. Pripravili bomo kratko anketo in člane pozvali k izpolnitvi.

13. točka

**Razno.**

Obravnavali smo problematiko z novo uredbo o varovanju podatkov.

Za skrbnika baz podatkov imenujemo Mojco Črešnik, članico odbora.

V prihodnje bomo določili obseg občutljivih podatkov, med katere pa ne spadajo evidence članov Kluba, ki jih pridobimo iz uradnih prijavnic članov.

Baze podatkov bomo v bodoče shranjevali na ključu shranjenim pri skrbniku podatkov.

Na predlog Zveze bomo posodobili pristopno prijavnico.

Ravne 18.6.2018 Zapisal: Ivan.